ຫວຽດ​ນາມ​ ກາຍ​ເປັນ ​​​ສະ​ຖານ​ທີ່ທ່ອງ​ທ່ຽວ ທາງ​ການ​ແພດ ອີກ​ແຫ່ງ​ນຶ່ງ ໃນ​ເອ​ເຊຍ
ບັນ​ດາ​ນັກ​ທ່ອງ​ທ່ຽວ​ຕ່າງ​ປະ​ເທດ ​ພາ​ກັນ​ມຸ້ງ​ໜ້າ​ສູ່​ຄ​ລິ​ນິກ ແລະ​ ໂຮງ​ໝໍຂອງຫວຽດ​ນ​າມ ຊຶ່ງ​ເປັນ​ພາກ​ສ່ວນ​ຫລ້າ​ສຸດ​ຂອງ​ອຸດ​ສາ​ຫະ​ກຳການ​ທ່ອງ​ທ່ຽວ ​ທາງ​ການ​ແພດ​​ໃນເອ​ເຊຍ.
ບັນດານັກທ່ອງທ່ຽວຕ່າງປະເທດ ຕາມປົກກະຕິແລ້ວພາກັນຫຼັ່ງໄຫຼເຂົ້າໄປຍັງຫວຽດ ນາມ ເພື່ອເບິ່ງສະຖາປັດຕະຍາກຳສະໄໝຫົວເມືອງຂຶ້ນ ແລະກ້ອນຫິນທີ່ພົ້ນຂຶ້ນມາ ຈາກທະເລ ບັດນີ້ ຈຳນວນນຶ່ງແມ່ນພາກັນມຸ້ງໜ້າສູ່ຄລິນິກແລະ ໂຮງໝໍຂອງຫວຽດ ນາມ ຊຶ່ງເປັນພາກສ່ວນຫລ້າສຸດ ຂອງອຸດສາຫະກຳ ການທ່ອງທ່ຽວທາງການແພດ ໃນເອເຊຍ ພວກເຈົ້າໜ້າທີ່ຫວຽດນາມຫວັງວ່າການທ່ອງທ່ຽວທາງການແພດ ຈະມີພວກນັກ ທ່ອງທ່ຽວເພີ້ມຂຶ້ນເປັນສາມເທົ່າລະຫວ່າງປີ 2010 ຫາ 2018 ຈຸດດຶງດູດທີ່ສຳຄັນ ກໍຄື ໝໍປົວແຂ້ວ ແລະສັນຍາກຳເພື່ອຄວາມງາມ ສະຖຽນລະພາບທາງການເມືອງຂອງຫວຽດນາມ ການປິ່ນປົວທີ່ບໍ່ແພງ ແລະມີຄຸນ ນະພາບສູງ ສຳລັບການແພດບາງຢ່າງນັ້ນ ກຳລັງຂັບດັນຂອງການລິເລີ້ມແລະເປັນ ທ່າອຽງທີ່ມີຢູ່ແລ້ວ ອີງຕາມຄຳເວົ້າ ຂອງນັກວິເຄາະ ຖານະຂອງຫວຽດນາມ ແມ່ນ ພ້ອມແລ້ວທີ່ຈະເຂົ້າຮ່ວມກັບບັນດາຜູ້ນຳ ເຊັ່ນວ່າ ສິງກະໂປ ໄທ ແລະ ໄຕ້ຫວັນໃນ ການເປັນບ່ອນທີ່ດຶງດູດດ້ານການທ່ອງທ່ຽວທາງການແພດ ບໍ່ເທົ່ານັ້ນ ຍັງມີລາຄາທີ່ ຖືກກວ່າຫຼາຍ ທ່ານໄມຄ໌ ລິນຈ໌ ຫົວໜ້າບໍລິຫານຂອງສະຖາບັນນາຍໜ້າ ໃນນະຄອນໂຮ່ຈິມິນ ກ່າວ ວ່າ “ຂ້າພະເຈົ້າເຫັນຄົນເພີ້ມຂຶ້ນມາທີ່ນີ້ ມັນຖືກກວ່າທີ່ເຮັດໃຫ້ທຸກສິ່ງຢ່າງເສັດສິ້ນ ຢູ່ທີ່ນີ້ກວ່າຢູ່ປະເທດໄທ ແລະແນ່ນອນ ສິງກະໂປ ກຸ່ມທີ່ໃຫຍ່ສຸດແມ່ນການຜ່າຕັດ ເພື່ອຄວາມງາມ ມີຫຼາຍທີ່ເກີດຂຶ້ນຢູ່ທີ່ນີ້ ” ຊາວຕ່າງປະເທດຫຼາຍກວ່າ 80,000 ຄົນ ໄດ້ເດີນທາງໄປຫວຽດນາມເພື່ອການແພດ “ສຳລັບກວດແລະປິ່ນປົວ” ອີງຕາມເວັບໄຊ ຫ້ອງການທົບທວນ ຂ່າວການລົງທຶນ ທີ່ ບໍລິຫານໂດຍລັດຖະບານວຽດນາມ ແລະເວັບໄຊນີ້ກ່າວຕື່ມວ່າ ໄດ້ສ້າງລາຍຮັບຮ່ວມ ກັນແລ້ວ ຫຼາຍກວ່າ 1 ພັນລ້ານໂດລາ ພາກສ່ວນການແພດຂອງຫວຽດນາມເຕີບໂຕ ໃນລະຫວ່າງ 18 ຫາ 20 ເປີເຊັນ ໃນແຕ່ລະປີ ບໍລິສັດທີ່ປຶກສາທາງທຸລະກິດ Dezan Shira & Associates ກ່າວວ່າ ລາຍໄດ້ໃນປີ 2017 ພຽງປີດຽວ ແມ່ນຕົກຢູ່ 2 ພັນລ້ານໂດລາ ບໍລິສັດດັ່ງກ່າວເວົ້າຕື່ມວ່າ “ຫວຽດ ນາມພວມກາຍເປັນປະເທດທີ່ມີບົດບາດສຳຄັນໃນອຸດສາຫະກຳການທ່ອງທ່ຽວທາງ ການແພດໃນເຂດເອເຊຍຕາເວັນອອກສຽງໃຕ້ ”